Río Piraí

Da Río Piraí (aa: Río Piray) is a rechta Zuafluss van Río Yapacaní im bolivianischn Tei van Amazonasbeckn.

 Valaff 

Da Piraí entspringd in ana Häh von 1642 m nohe vo da Stod Samaipata und drogd sein Nam ob'm Zammfluss vo: Río Bermejo und Río Piojeras.

In seim Valaff duachqueada  de Provinz Andrés Ibáñez, wo on seim rechtn Ufa de Millionastod Santa Cruz liegd. Weida flussobweats buidd da Río Piraí de Grenz zwischn: da Provinz Sara und da Provinz Ignacio Warnes und im weidan Valaff zwischn Sara und da Provinz Obispo Santistevan. 

Da Nam Piraí bstähd aus de zwoa Guaraní-Weata:  pira(=Fiisch) und y (=Wossa).